מאיר גולדוויכט

הרב מאיר גולדוויכט הוא מראשי הישיבה בישיבה יוניברסיטי בניו יורק. הוא נולד בישראל, כיהן כר"מ בישיבת כרם ביבנה, אצל דודו הרב חיים יעקב גולדוויכט והיה מבאי ביתו של הרב שלמה זלמן אוירבך. הוסמך לרבנות על ידי הרב עובדיה יוסף והרב בצלאל ז'ולטי רבה של ירושלים, והרב זלמן נחמיה גולדברג, מגדולי ירושלים.

ביוגרפיה
למד בישיבת הנגב אצל הרב יששכר מאיר ואחר כך בישיבת כרם ביבנה אצל דודו הרב חיים יעקב גולדוויכט שכיהן כראש הישיבה. שם הוא למד בחברותא עם הרב זלמן נחמיה גולדברג ובחבורה עם הרב שלמה פישר, הרב ישעיהו הדרי, והרב משה שפירא. הוא מעיד שמהם קיבל את רוב תורתו.

היה מבאי ביתו של הרב שלמה זלמן אוירבך. כאשר עבר לניו יורק ללמד בישיבה יוניברסיטי, הרב אוירבך כתב לו מדי חודש לחזק אותו ולעודד אותו. הוסמך לרבנות ב-1980 על ידי הרב עובדיה יוסף והרב בצלאל ז'ולטי, רבה של ירושלים, והרב זלמן נחמיה גולדברג, מגדולי ירושלים.

פעילותו
כיום מכהן כאחד מראשי ישיבה יוניברסיטי בניו יורק. ב-2017 זכה למדליית נשיא ישיבה יוניברסיטי על הצטיינותו בהוראה.  כמו כן הוא מכהן כראש כולל במחנה קיץ מסורה בארצות הברית. הרב גולדוויכט מוסר שיעורים רבים גם בבסיסי צבא בישראל ויש לו פינה קבועה בערוץ שבע.

משפחתו
בין בניו: הרב אלידע גולדוויכט, מייסד תוכנית "סמיכת חבר", הרב איתיאל, רב באש התורה וראש "אש ישראל" ורב בבית כנסת הנשיא ברחביה, והרב אביעד גולדוויכט.

ספריו
 מאיר פנים על חודש אלול ומועדי תשרי (תשע"ט)
 מאיר פנים על חנוכה ופורים (תש"פ)
 מאיר פנים על הגדה של פסח ודרשות לפסח (תשפ"א)

קישורים חיצוניים
 שיעוריו ברדיו קול חי
 שיעוריו בקול הלשון
 שיעוריו באתר ישיבה
 שיעוריו בערוץ מאיר
 שיעוריו בערוץ היוטיוב
 שיעורים בערוץ 7

הערות שוליים 

ראשי ישיבה בישיבה יוניברסיטי
בוגרי ישיבת כרם ביבנה